
Ministru kabineta sēdes protokollēmums

Likumprojekts "Grozījumi Kriminālprocesa likumā"

· 1. Atbalstīt iesniegto likumprojektu.
· 2. Valsts kancelejai sagatavot likumprojektu iesniegšanai Saeimā.
· 3. Noteikt, ka atbildīgais par likumprojekta turpmāko virzību Saeimā ir tieslietu ministrs.
· 4. Atbalstīt Tieslietu ministrijas Informatīvā ziņojuma "Par arestēto kapitālsabiedrības vai kooperatīvās sabiedrības kapitāla daļu (akciju) vai paju pārvaldnieka noteikšanu likumprojekta "Grozījumi Kriminālprocesa likumā" (23-TA-999) ietvaros" 3.1. punktā piedāvāto risinājumu un noteikt Ekonomikas ministriju par arestēto kapitālsabiedrības vai kooperatīvās sabiedrības kapitāla daļu (akciju) vai paju pārvaldīšanas funkcijas īstenotāju.
· 5. Uzdot Ekonomikas ministrijai izstrādāt un virzīt grozījumus Ministru kabineta 2020. gada 22. septembra noteikumos Nr. 588 "Ekonomikas ministrijas nolikums", nosakot, ka likumprojektā paredzēto kapitālsabiedrības vai kooperatīvās sabiedrības kapitāla daļu (akciju) vai paju pārvaldīšanu nodrošina Ekonomikas ministrija ar tiesībām deleģēt uzdevuma izpildi privātpersonai - SIA "Publisko aktīvu pārvaldītājs Possessor".
· 6. Uzdot Ekonomikas ministrijai aprēķināt likumprojektā paredzētās kapitālsabiedrības vai kooperatīvās sabiedrības kapitāla daļu (akciju) vai paju pārvaldīšanas funkcijas nodrošināšanas ietekmi uz valsts budžetu.
· 7. Uzdot Ekonomikas ministrijai līdz 2024. gada 1. jūlijam izvērtēt SIA "Publisko aktīvu pārvaldītājs Possessor" īstenotās arestēto kapitāla daļu (akciju) vai paju pārvaldīšanas ietekmi uz valsts budžetu iepretim pārvaldīšanā nodoto arestēto kapitāla daļu (akciju) vai paju vērtībai (pārvaldīšanas uzdevuma ekonomisko pamatojumu).
· 8. Uzdot Tieslietu ministrijai līdz 2024. gada 31. decembrim informēt Ministru kabinetu par arestēto kapitāla daļu pārvaldīšanas gaitu un turpmākiem priekšlikumiem arestēto kapitāla daļu pārvaldīšanai.

